CELEX: 62016TA0523
Language: el
Date: 2019-04-30 00:00:00
Title: Υποθέσεις T-523/16 και T-542/16: Απόφαση του Γενικού Δικαστηρίου της 30ής Απριλίου 2019 — Ardalic κ.λπ. κατά Συμβουλίου (Υπαλληλική υπόθεση — Υπάλληλοι — Συμβασιούχοι υπάλληλοι — Μεταρρύθμιση του ΚΥΚ — Λιγότερο ευνοϊκό καθεστώς ως προς την κατ’ αποκοπήν πληρωμή των εξόδων ταξιδίου και της προσαυξήσεως της ετησίας αδείας λόγω χορηγήσεως ημερών οδοιπορικής αδείας — Σχέση μεταξύ της χορήγησης των εν λόγω ευεργετημάτων και του καθεστώτος αποδημίας ή εκπατρισμού — Κατάργηση της επιστροφής των εξόδων ετησίου ταξιδίου και της οδοιπορικής άδειας)

1.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/32
            
         
      Απόφαση του Γενικού Δικαστηρίου της 30ής Απριλίου 2019 — Ardalic κ.λπ. κατά Συμβουλίου
      (Υποθέσεις T-523/16 και T-542/16) (1)
      
      (Υπαλληλική υπόθεση - Υπάλληλοι - Συμβασιούχοι υπάλληλοι - Μεταρρύθμιση του ΚΥΚ - Λιγότερο ευνοϊκό καθεστώς ως προς την κατ’ αποκοπήν πληρωμή των εξόδων ταξιδίου και της προσαυξήσεως της ετησίας αδείας λόγω χορηγήσεως ημερών οδοιπορικής αδείας - Σχέση μεταξύ της χορήγησης των εν λόγω ευεργετημάτων και του καθεστώτος αποδημίας ή εκπατρισμού - Κατάργηση της επιστροφής των εξόδων ετησίου ταξιδίου και της οδοιπορικής άδειας)
      (2019/C 220/41)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες: Jakov Ardalic (Βρυξέλλες, Βέλγιο) και 11 λοιποί προσφεύγοντες των οποίων τα ονόματα παρατίθενται στο παράρτημα της αποφάσεως (εκπρόσωποι: S. Orlandi και T. Martin, δικηγόροι)
      
         Καθού: Συμβούλιο της Ευρωπαϊκής Ένωσης (εκπρόσωποι: αρχικώς M. Bauer και M. Veiga, στη συνέχεια M. Bauer και R. Meyer)
      
         Παρεμβαίνον υπέρ του καθού: Ευρωπαϊκό Κοινοβούλιο (εκπρόσωποι: E. Taneva και M. Ecker)
      
         Αντικείμενο
      
      Προσφυγές δυνάμει του άρθρου 270 ΣΛΕΕ με αίτημα την ακύρωση των αποφάσεων με τις οποίες, από 1ης Ιανουαρίου 2014, δεν χορηγείται εφεξής στους προσφεύγοντες οδοιπορική άδεια και δεν τους επιστέφονται τα έξοδα ετησίου ταξιδίου, ώστε να είναι αυτοί σε θέση να διατηρούν δεσμό με τον τόπο καταγωγής τους.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  
                     Ενώνει τις υποθέσεις T-523/16 και T-542/16 προς έκδοση κοινής αποφάσεως.
                  
               
            
                  2)
               
               
                  
                     Απορρίπτει τις προσφυγές.
                  
               
            
                  3)
               
               
                  
                     Καταδικάζει στα δικαστικά έξοδα τον Jakov Ardalic και τους λοιπούς μόνιμους υπαλλήλους και μέλη του λοιπού προσωπικού του Συμβουλίου της Ευρωπαϊκής Ένωσης, των οποίων τα ονόματα παρατίθενται στο παράρτημα.
                  
               
            
                  4)
               
               
                  
                     Το Ευρωπαϊκό Κοινοβούλιο φέρει τα δικαστικά έξοδά του.
                  
               
            
         (1)  EE C 448 της 15.12.2014 (υπόθεση η οποία καταχωρίσθηκε αρχικώς στο πρωτόκολλο του Δικαστηρίου Δημόσιας Διοίκησης της Ευρωπαϊκής Ένωσης υπό τον αριθμό F-100/14 και μεταφέρθηκε στο Γενικό Δικαστήριο της Ευρωπαϊκής Ένωσης την 1.9.2016).